આ ઘટના સાવરકુંડલા તાલુકાના અભરામપરા ગામની સીમમાં લેકારીયા ડેમ વિસ્તારમાં બની હતી. અભરામપરા ગામ મીતીયાળા અભ્યારણ્યથી દસેક કિમી દુર આવેલુ છે. મિતીયાળા અભ્યારણ્યમાં હાલમાં આઠ સાવજોનું એક ગૃપ વસવાટ કરી રહ્યુ છે. આ સાવજો ગીર ઉપરાંત મિતીયાળા અભ્યારણ્ય અને આસપાસના ગામડાઓમાં પોતાનો પગદંડો જમાવીને બેઠા છે. આ સાવજો દ્વારા અભરામપરા તથા આસપાસના અનેક ગામોના માલધારીઓના દુધાળા પશુઓને મારી નાખવામાં આવે છે. આ ઉપરાંત ખેડૂતોના પશુઓ પણ સાવજોનો ભોગ બને છે.